VRYSTAAT. – ’n Ongeluk het plaasgevind toe ’n vragmotor in ’n Chrysler vasgery het, waarna ’n tweede vragmotor na bewering op dieselfde ongelukstoneel in die eerste vragmotor en nog ander voertuie vasgery het. Die voertuie het uit ’n polisievangwa, verkeersvoertuig en ’n Intertoll-voertuig bestaan.
Twee polisiebeamptes en twee paramedici is beseer. Die Intertoll-drywer het aan sy beserings beswyk. Motantsi Makhele, polisiewoordvoerder, sê die polisie ondersoek nou ’n saak van strafbare manslag.